[{"text_idx": "#000000", "text": "Elustilist ku\u0308lastas u\u0308hel novembrikuu na\u0308dalavahetusel Laulasmaa spaahotelli ja restorani Wicca ning kuigi sellest on juba aega mo\u0308o\u0308das, on lummus ja\u0308a\u0308nud just restoran Wicca ku\u0308lastamisest kestma. Kuna ha\u0308id elamusi ja positiivseid kogemusi tuleb ikka teistega jagada, siis toome oma kogemuse ka Elustilisti lugejani."}, {"text_idx": "#000001", "text": "Restoran Wicca asub Laulasmaa spaahotellis ning tutvustab ennast nii: \u201cKauni merevaatega a la carte restoran Wicca hurmab ho\u0303rgutavate roogadega, milles on tunda peakokk Angelica Udeku\u0308lli ta\u0308helepanu. Road valmistame eelko\u0303ige Eestimaal kasvanust, menu\u0308u\u0308s on aukohal kodumaine va\u0308rske kala, vabas looduses kasvanud lihaveised ja kodulinnud, samuti eestimaine juur- ja puuvili ning ko\u0303ik so\u0308o\u0308davad metsaannid, mis annavad roogadele oma salapa\u0308ra ja va\u0308e. Vo\u0303rratu menu\u0308u\u0308 on to\u0303stnud \u201eWicca\u201d juba viimased neli aastat Eesti 50 parima restorani sekka.\u201d"}, {"text_idx": "#000002", "text": "Koos Laulasmaa spaahotelli broneeringu kinnitusega tuleb meile emailile ka soovitus o\u0303htuso\u0308o\u0308gi soovi korral tellida laud restoranis Wicca ette. Saadame pa\u0308ringu kodulehelt paar pa\u0308eva enne hotelliku\u0308lastust sooviga broneerida neljast lauda andes u\u0308htlasi ka teada, et seltskonnas on kaks last. Kuna tegemist on laupa\u0308eva o\u0303htuga, siis on restoran juba tihedalt ta\u0308is broneeritud ning meil ei o\u0303nnestu saada lauda meile soovitud kellaajaks. Ku\u0308ll aga pakutakse lahkelt tund aeg varasemat kellaaega, mis meile sobib ka suurepa\u0308raselt. Suhtlus emaili teel restoraniga on kiire, sujuv ja soe ning tekitab tunde, et oleme oodatud."}, {"text_idx": "#000003", "text": "Jo\u0303udes mo\u0303ned minutid enne kella 18 restorani, on restoranis mo\u0303nusalt vaikne, hubane ja rahulik. Paaris lauas on ka ku\u0308lastajaid, kes samuti peamiselt lastega. Meid teenindab meeldiv noormees (kelle nime kahjuks ei ma\u0308leta), kes on professionaalne ja ta\u0308helepanelik, selgitab ja soovitab ning on kiire ega lase oodata."}, {"text_idx": "#000004", "text": "Peatselt u\u0308llatab restoran meid peakoka tervitusega, milleks on neljajuustukreem granaato\u0303untega. Granaato\u0303un on juustukreemile u\u0308llatavalt heaks lisandiks lisades juurde sobivat va\u0308rskust ja hapukust. Meie 10-aastane tu\u0308tar kiitis ning so\u0303i ka noorema o\u0303e portsu a\u0308ra."}, {"text_idx": "#000005", "text": "Eelroogadest sai tellitud pardisupp ro\u0308stitud suviste juurviljadega ja pardipalliga ning lo\u0303he tartar ro\u0308stitud briochel, kadakasuitsu lo\u0303he, kadakamarjamajoneesi, va\u0308ikese rohelise salati ja ja\u0308a\u0308ku\u0308lma kadakanapsuga. Lapsed tellisid kanakotletid ja kartulitambi koorese kastmega ning makaronid lihaveise hakkliha ja riivjuustuga."}, {"text_idx": "#000006", "text": "Eelroogadega samaaegselt saabusid lauda ka lasteroad, mis andis meeldiva teadmise, et ko\u0308o\u0308girahval on prioriteedid paigas ehk nad teavad, et va\u0308ikeste kannatamatute ku\u0308lastajate eest tuleb esmajoones hoolt kanda."}, {"text_idx": "#000007", "text": "Toidu ko\u0303rvale pakuti kohapeal ku\u0308psetatud seemneleiba, kukleid ja saia koos u\u0308rdivo\u0303iga, mis olid nii maitsvad, et pidi ettevaatlik olema, et neist eraldi ko\u0303htu ta\u0308is ei so\u0308o\u0308ks."}, {"text_idx": "#000008", "text": "Kuna laste poole pealt oli kuulda ainult kahvliklo\u0303binat, ja ei mingit toiduga vigurdamist, siis said ta\u0308iskasvanud nautida eelroogasid, mis olid nii vo\u0303rratud, et vo\u0303tsid lihtsalt mo\u0303misema. Teate, see on see hetk, kui mingi asi on lihtsalt nii hea ja nauditav, et tunned iga keharakuga, et elu on ikka ta\u0308iega lill. Ko\u0303ik maitsekooslused olid nii lummavad ja ta\u0308iuslikud. Pardisupi leem oli nii selge ja rikkaliku maitsega, lisandiks va\u0308rsked juurviljad, mis panid aknast va\u0308lja vaatama justkui otsides su\u0308dasuve ning supile lisatud pardiliha pall oli nii pehme ja maitsev. Kogu pardisupi kooslus tekitas soovi minna ko\u0308o\u0308ki retsepti ku\u0308sima. Lo\u0303he tartar oli kui iga kalaso\u0303bra unistus, mille iga suuta\u0308is maitses luksuslikult ning ja\u0308a\u0308ku\u0308lm kadakanaps pani eelroale ilusa punkti."}, {"text_idx": "#000009", "text": "Lapsedki so\u0303id isuga taldrikud tu\u0308hjaks ning kommenteerisid: \u201cEmme, see on sama hea toit kui sinu tehtud.\u201d Seda vo\u0303ib va\u0308a\u0308rikaks komplimendiks lugeda mo\u0303lemale poolele."}, {"text_idx": "#000010", "text": "Pearoogadest tellisime u\u0308rdivo\u0303iga ku\u0308psetatud kodumaise vuti meresoolaga ro\u0308stitud juurviljade ja tummise vutileemega ning kergelt suitsuse po\u0303rsa seentega, lisandiks kamaraga kro\u0303psud, vo\u0303is smooritud kartul ja suvine seenekaste. Pearoad na\u0308gid to\u0303eliselt isua\u0308ratavad ja kaunid va\u0308lja. Kergelt suitsune po\u0303rsas oli nii pehme, et lihtsalt sulas suus, kontrastiks mo\u0303nusalt kro\u0303bedale po\u0303rsakamarale ja kamaraga kro\u0303psudele. Lisandiks seenekaste, va\u0308rsked kartulid ja punased so\u0303strad, mis oleksid justkui otse metsast-peenralt-po\u0303o\u0303sast korjatud, mmm..."}, {"text_idx": "#000011", "text": "Pearoa taldrikul oli nii palju erinevaid komponente, mis hoolega tehtud, maitselt suurepa\u0308rased ja u\u0308htisid peakoka lubadusega hoida aukohal kodumaist va\u0308rsket toodangut, kuid eelroast saadud maitsenaudingut pearoog siiski u\u0308letada ei suutnud."}, {"text_idx": "#000012", "text": "Magustoiduks tellisime pannukad ja\u0308a\u0308tise ja marjakastmega ning ja\u0308a\u0308ku\u0308lma vaarika-toorjuustukoogi. Taaskord oli tunda, et peakokk teab, mis lastele maitseb. Toorjuustukoogil tasakaalustasid va\u0308rsked vaarikad koogi magusust andes ku\u0308lmale koogile juurde sobivat va\u0308rskust. Pannkoogid maitsesid kui kodus tehtud ning va\u0308rske maasikamoos lennutas meid meenutustega sooja suveaega maale vanaema juurde."}, {"text_idx": "#000013", "text": "Ma\u0308rkamatult oli taustaks tekkinud elav muusika klaveri saatel ning lauad ta\u0308itunud ku\u0308lastajatest tekitades restorani mo\u0303nusa laupa\u0308evao\u0303htuse sumina. Kui ka tahaks sellest o\u0303htuso\u0308o\u0308gist leida midagi, mida kritiseerida, siis ei o\u0303nnestu, sest tegelikult oligi ko\u0303ik ta\u0308pselt nii nagu pidi. Meie jaoks olid sel o\u0303htul ko\u0303ik asjaolud va\u0308ga ha\u0308sti paigas \u2013 mo\u0303nus hubane interjo\u0308o\u0308r, meeldiv teenindus, suurepa\u0308rased toidud, mis u\u0308letasid igasugused ootused ning parim seltskond. See on just see, mis teeb elu mo\u0303nusaks."}, {"text_idx": "#000014", "text": "Tulenevalt oma asukohast on restoran Wicca ku\u0308lastust vo\u0303imalik kombineerida erinevate tegevustega la\u0308hiu\u0308mbruses \u2013 ku\u0308lastades Laulasmaa spaahotelli vo\u0303i veekeskust, nautides erinevaid kontserte, ilusat liivaranda ja ma\u0308nnimetsa vo\u0303i matkaradasid, kuid kindlasti on restoran Wicca va\u0308a\u0308rt vo\u0303tmaks ette so\u0303itu Laulasmaale ka lihtsalt suurepa\u0308raste maitseelamuste saamiseks."}, {"text_idx": "#000015", "text": "PS. Olgu va\u0308lja o\u0308eldud, et Elustilist ku\u0308lastab kohvikuid ja restorane \u201ctavalise kliendina\u201d restorani teadmata ning tasulise reklaamiga tegemist ei ole."}, {"text_idx": "#000016", "text": "TOP 12: Eestimaa parimad spaahotellid\nTenerife reis: mida teha Tenerifel? (2)\nTenerife reis: mida teha Tenerifel \u2013 kuidas kohale ja milline majutus valida? (1)"}, {"text_idx": "#000017", "text": "Elustilist.ee kirjutab ko\u0303igest, mis on seotud igapa\u0308evase elustiiliga. Jagame no\u0303uandeid ja kogemusi reisimisest ning mo\u0303nusast puhkusest."}]